Aleksandr Tšaiko

Aleksandr Jurjevitš Tšaiko (vene keeles Александр Юрьевич Чайко; sündinud 27. juulil 1971 Golitsõnos Odintsovski rajoonis Moskva oblastis) on Venemaa sõjaväelane, kindralpolkovnik (2021).

 Elulugu 
1988 lõpetas Moskva Suvorovi sõjakooli ja 1992 Moskva kõrgema sõjalise juhtimiskooli. Pärast kõrgkooli lõpetamist töötas rühmaülema, kompaniiülema, pataljoni staabiülema ja pataljoniülemana Venemaa Föderatsiooni üksustes Saksamaal ja Moskva sõjaväeringkonnas.

2001 lõpetas Venemaa Föderatsiooni Relvajõudude Ühisakadeemia. 2001–2006 laskurpolgu staabiülem ja polgu komandör Moskva sõjaväeringkonnas. 2006–2007 27. eraldiseisva kaardiväe laskurbrigaadi ülem, 2007–2009 2. kaardiväe laskurdiviisi komandör. Oktoobrist 2009 473. ringkonna nooremspetsialistide koolituskeskuse (PUrVO) juhataja 2012. aastal lõpetas Venemaa Föderatsiooni Relvajõudude Kindralstaabi Sõjaväeakadeemia.

Alates juunist 2013 Kesksõjaväeringkonna armee ülema asetäitja. 8. juulist 2014 20. kaardiväe armee ülem, 2014–2017 1. kaardiväe tankiarmee komandör. 2017–2018 Ida sõjaväeringkonna ülema esimene asetäitja. Venemaa Föderatsiooni Relvajõudude Kindralstaabi Sõjaväeakadeemia ülema asetäitja. Veebruarist 2019  novembrini 2021 Venemaa Föderatsiooni Relvajõudude Kindralstaabi ülema asetäitja. Septembrist 2019 novembrini 2020 ja veebruarist juunini 2021 Venemaa sõjalise kontingendi ülem Süüria Araabia Vabariigis. 12. novembrist 2021 6. oktoobrini 2022 Ida sõjaväeringkonna ülem.http://www.debri-dv.ru/article/29453/v_vostochnom_voennom_okruge_smenilsya_komanduyushchiyhttps://www.reuters.com/world/europe/eastern-commander-latest-russian-general-be-sacked-defeats-mount-rbc-news-2022-10-07/https://structure.mil.ru/structure/okruga/east/head.htm

 Rahvusvahelised sanktsioonid 
29. juunil 2022 kanti ta Ühendkuningriigi sanktsioonide nimekirja kui isik, kes aitas kaasa Süüria tsiviilelanikkonna vastu suunatud repressioonidele ja vastutab Bashar al-Assadi režiimi toetamise eest.https://assets.publishing.service.gov.uk/government/uploads/system/uploads/attachment_data/file/1086642/Notice_Syria_290622.pdf

 Viited 

Kategooria:Venemaa kindralid
Kategooria:Sündinud 1971